Musikant sterfMartin Labuschagne met Jan Blohm in die agtergrond. Foto: Facebook Martin Labuschagne, ook bekend as Basvanger, wat vir die sanger Jan Blohm baskitaar gespeel het, is Woensdagoggend dood. Labuschagne, ŉ inwoner van Alberton, was vir twee weke lank in ‘n kritieke toestand in die Alberton-Uniehospitaal nadat hy ŉ ernstige infeksie opgedoen het. Septisemie is by hom gediagnoseer. Septisemie word deur ‘n bakterieë in die bloed veroorsaak. Jan Blohm het Woensdag op Facebook gesê: “Dit is vir ons bitter hartseer om julle mee te deel dat Martin vanoggend 02:00 oorlede is, of soos hy sou sê, ‘uit die vlees uit’. Ons het ‘n briljante musikant, boesemvriend en dierbare mens verloor. Ons is stukkend! Martin het die afgelope 6 jaar vir my baskitaar gespeel. Hy was meer famous as ek. :-) Hy was net so deel van die Jan Blohm brand soos ek. Ons gaan jou mis vriend! Ons is bitter lief vir jou!” [sic] Begrafnisreëlings is nog nie in die stadium bekend nie.